dh-unibe/image-text_koenigsfelden-charters-post-1500 huggingface dataset:
Allen den, die disen brief senhent oder hoͤrent lesen, nu oder har nach, ✳ tuͦn wir, Johans, der schultheisse, ✳ und die burger
gemeinlich von Waltzhuͦt chunt, ✳ das fùr ✳
uns
kamen ingerihte Heintzi von Wessenberg, seshaft ze Loffenberg, ✳ und
froͧ Margarethe, sin elichù frowe, ✳ und erkandten sich, ✳ un̄ verjahen offenlich vor uns unbetwngenlich, gesunt libes un̄ sinnes, ✳
d si ir guͦt, das si da hatten ze Waltzhuͦt ✳ und von alter gehoͤret in den hof ze Togˀren ✳ und zuͦ den guͤtern, die trottē
halbe, ✳ sin rebē da bi, ✳ und alle die wingùlte, die er hatte uf dem usgelende, ✳ und swas er da hatte, swas des ist und
wie ez gnant si, ✳ den si ze erbē hattent ✳ von den erbern, geistlichen hˀren ✳ ✳ dem comendùr und den bruͦdˀn des huses
ze Chlingnowe, Sant Johans ordens des spitals ze Jherusalem, ✳ hant verkoͧffet und ze koͧffend gegeben, reht und
redelich, mit allen den nûtzzē, ✳ gùlten und den guͤtern, so dar zuͦ hoͤrent ✳ un̄ in allem dem rehte, als er und sin vordˀn
das guͦt har hant braht, ✳ den erbˀn, geistlichen frowen ✳ ✳ der epthissenn und ✳ ✳ dem convente ze Chùngesfelt, Sant
Claren ordens, Costentzˀ bistuͦms, ✳ un̄ Heinrich Wilnackern, der disen koͧf tet an ir stat, ✳ umbe sibentzig march
silbers Basler gewihtes, ✳ der si von inen gar und gentzlich gewert und verrihtet sint, des si vor uns verjahent. ✳
man sol oͧch wissē, das si beidù das vorgnant guͦt ✳ un̄ alles ir rehte uf gabent und sich verzigent ✳ an des erbnˀ
geistlichen hˀren ✳ ✳ des priols von Lutgnˀ hant, der da ze gegen was an stat sines egnanten huses ze Chlingnowe,
un̄ nach dirre ufgebunge, ✳ do lehe er das vorgnant guͦt an des huses stat dem vorgnanten Heinrich Wilnacker
an siner egnantē frowen stat von Kûngesfelt in allem rehte an alle gevˀde. ✳ dis ist oͧch alles beschehē und gevˀtiget ingerihte mit aller der sicherheit und gewarsami, so von reht oder von gewonheit dar zuͦ horte, ✳ als da mit
urteilt erteilet wart ✳ von allen den, die da warent und gefraget wûrden. ✳ dis dinges sint gezùge un̄ warent
hie bi her Johans von Wessenbˀg, ✳ her Uͦlrich von Ulingen, ritteˀ, ✳ her Joh̄, caplan unser gnedigen frowen von
Ungnˀ, ✳ Joh̄ Bilgrin, burgˀ ze Zùrich, ✳ Fritzschi von Endingen, ✳ Heinr̄ Notstein, ✳ Wernher der Schribˀ, ✳ Joh̄, der
Smit, ✳ Chuͦnrat Sungeller, ✳ Peter, der Smit, ✳ Klesang, ✳ Joh̄ Spilman, ✳ Strûb, Uͦlrich ✳ un̄ ander erber lùte genuͦg. ✳
und ze einem stetten, waren urchùnde aller der vorgeschribener dinge, so han wir, der vorgnante schult̄ un̄ die
burgˀ von Waltzhuͦt, dur beider teile bette willē ✳ disen brief besigelt mit unser stat ingesigel, ✳ der gegeben wart ze Waltzhuͦt an dem nechsten fritag nach sant Johans tag ze sungihten, ✳ do man zalte von
Christes gebùrte drùcehenhundert jar, dar nach in dem siben und drizigostem jar.
Königsf. 162
Staatsarchiv
AARGAU
wie der von Wessenberg alle guͤtter und
gerechtickeytt ✳ so zuͦ dem hoff Togrn̄
gehoͤrt ✳ den froͧwen zuͦ Kùngsfeldenn
verkoùfft ✳ das er vor von den
sannt Johanser hrrn̄ zuͦ Clingnòw
umb lxx marck silbers ✳ koùfft hat
337
Nͦ✳ 6 ✳
K
R 12
✳ vj
ùbˀ Togerrn̄
dˀ ✳ xv ✳